ประกันชีวิตลดหย่อนภาษี แบบไหน ที่เหมาะกับตัวเรา ?
หากพูดถึง การลดหย่อนภาษี หนึ่งวิธีที่ใครหลายคนนึกถึงก็คือ การทำประกันชีวิต ซึ่งหากเป็น ประกันชีวิตทั่วไป จะลดหย่อนภาษีสูงสุด 100,000 บาท นอกจากนี้ ก็ยังมี ประกันชีวิตแบบบำนาญ จะลดหย่อนภาษีสูงสุด 300,000 บาท หลายคนจึงเกิดความสงสัยว่า.. แล้วประกันชีวิตแบบใด ที่จะเหมาะสมกับตัวเรา
29 ต.ค. 2564

โตเกียวมารีนประกันชีวิต x ลงทุนแมน
หากพูดถึง การลดหย่อนภาษี
หนึ่งวิธีที่ใครหลายคนนึกถึงก็คือ การทำประกันชีวิต
ซึ่งหากเป็น ประกันชีวิตทั่วไป จะลดหย่อนภาษีสูงสุด 100,000 บาท
นอกจากนี้ ก็ยังมี ประกันชีวิตแบบบำนาญ จะลดหย่อนภาษีสูงสุด 300,000 บาท
หลายคนจึงเกิดความสงสัยว่า.. แล้วประกันชีวิตแบบใด ที่จะเหมาะสมกับตัวเรา
แต่คำถามที่น่าสนใจไปกว่านั้น ก็คือ..
นอกจากการลดหย่อนภาษี ประกันชีวิตเหล่านี้ยังมีผลประโยชน์อื่นใดอีกบ้าง
ดังนั้น ลองมาดูตัวอย่างประกันชีวิต 2 รูปแบบที่จะช่วยลดหย่อนภาษีของ โตเกียวมารีนประกันชีวิต
นั่นก็คือ Tokio Young Happy Annuity 60 และ Tax Saver 15/10
ความน่าสนใจของประกันชีวิตลดหย่อนภาษีที่ว่านี้เป็นอย่างไร ?
ลงทุนแมนจะเล่าให้ฟัง
ลดหย่อนภาษี คุ้มครองชีวิต รับเงินคืน
คงเป็นปัจจัยอันดับต้น ๆ ที่หลายคนใช้พิจารณาในการเลือกทำประกันชีวิต
ซึ่งก็มีอีกหนึ่งสิ่งสำคัญไม่แพ้กันก็คือ ระยะเวลาของการทำประกันชีวิต
ซึ่งถ้าพูดถึงระยะเวลาของการทำประกันชีวิตแล้ว
รู้หรือไม่ว่า ปัจจุบันนี้มีหนึ่งรูปแบบประกันชีวิตที่น่าสนใจ
ไม่เพียงจะช่วยลดหย่อนภาษี แต่ยังจะเป็นเงินบำนาญไปจนอายุ 90 ปีได้อีกด้วย
เรากำลังพูดถึง Tokio Young Happy Annuity 60 นั่นเอง
แล้ว Tokio Young Happy Annuity 60 คืออะไร ?
Tokio Young Happy Annuity 60 เป็นรูปแบบประกันชีวิตลดหย่อนภาษีแบบบำนาญ
สามารถนำเบี้ยประกันไปหักลดหย่อนภาษีสูงสุด 300,000 บาทต่อปี
(กรณีไม่ได้ทำประกันชีวิตอื่น ๆ ร่วมด้วย)
โดยเราสามารถเลือกชำระเบี้ยประกันได้แบบ 5 ปี, 15 ปี หรือครบอายุ 60 ปี
ซึ่งก็มีทั้งแบบการชำระเบี้ยประกันรายเดือน หรือรายปี
ซึ่งข้อดีของเบี้ยประกันรายปีก็คือ การจ่ายเบี้ยในอัตราที่ถูกกว่ารายเดือน 
แต่ก็ต้องยอมรับว่า ต้องจ่ายเงินทีเดียวเป็นตัวเงินก้อนใหญ่ 
ดังนั้น เบี้ยประกันรายเดือน จะช่วยในแง่ของการทยอยจ่ายเบี้ยประกันได้
โดยเราสามารถหักเงินจากบัญชีเงินเดือนแบบอัตโนมัติได้อย่างสะดวกสบาย
เช่น ผู้ชายอายุ 35 ปี เลือกชำระเบี้ย 15 ปี ทุนประกัน 1,000,000 บาท
กรณีชำระเบี้ยประกันรายเดือน 20,825 บาท
กรณีชำระเบี้ยประกันรายปี 238,000 บาท
สมมติว่า ผู้ชายคนนี้มีเงินได้พึงประเมิน 1,000,000 บาท 
และต้องเสียภาษีอัตราสูงสุดที่ 20%
ซึ่งการซื้อประกันบำนาญ จะสามารถใช้สิทธิลดหย่อนภาษีตามที่จ่ายจริง 
แต่สูงสุดไม่เกิน 15% ของเงินได้ที่เสียภาษี และไม่เกิน 200,000 บาท
ก็เท่ากับว่า ผู้ชายคนนี้สามารถใช้สิทธิลดหย่อนภาษีได้ตามที่จ่ายค่าเบี้ยจริง 
เมื่อคำนวน 15% ของเงินได้พึงประเมิน 1,000,000 บาทจะเท่ากับ 150,000 บาท
ดังนั้น ผู้ชายคนนี้จะได้รับการลดหย่อนภาษีสูงสุด 150,000 บาท 
และประหยัดภาษีที่ต้องจ่ายได้ 30,000 บาท (150,000 * 20%)
ทีนี้เมื่อถึงวันที่เราเกษียณจริง ๆ ตั้งแต่อายุ 60 ปีขึ้นไป 
เราก็จะได้เงินบำนาญยาว ๆ ที่อายุ 90 ปี
ด้วยเงินบำนาญจะคิดเป็น 17% ของทุนประกัน
และจะเพิ่มขึ้น 0.5% ทุกปี สูงสุด 32% ของทุนประกัน
โดยรวมแล้ว จะรับเงินบำนาญสูงสุด 759.5% ของทุนประกัน เลยทีเดียว
ทั้งนี้ หากเกิดอุบัติเหตุกลายเป็นบุคคลทุพพลภาพถาวร
จะได้รับความคุ้มครองพิเศษ โดยไม่ต้องชําระเบี้ยประกัน อีกด้วย
อย่างไรก็ตาม หากเสียชีวิตก่อนอายุ ที่จะเริ่มรับเงินบำนาญ 
จะสามารถเลือกรับเงินคืนสูงสุดระหว่าง 110% เบี้ยประกันภัยสะสม หรือมูลค่าเวนคืนเงินสด
มาถึงตรงนี้ จะเห็นได้ว่า Tokio Young Happy Annuity 60 ถูกออกแบบมาเพื่อตอบโจทย์การวางแผนออมเงินระยะยาวไว้ใช้ในยามเกษียณอายุ นั่นเอง
คำถามต่อมาก็คือ แล้วถ้าเราไม่ต้องการทำประกันชีวิตลดหย่อนภาษียาวไปจนถึงวัยเกษียณ
ยังจะมีประกันชีวิตรูปแบบใดที่น่าสนใจอีกบ้าง ?
หนึ่งคำตอบน่าสนใจนั้นก็คือ Tax Saver 15/10 
ซึ่งเป็นรูปแบบประกันชีวิตแบบออมเงินระยะสั้น
ที่มีระยะเวลาชําระเบี้ย 10 ปี แต่จะได้รับความคุ้มครองยาว 15 ปี
และยังนำเบี้ยประกันภัยไปหักลดหย่อนภาษีสูงสุด 100,000 บาทต่อปี
นอกจาก Tax Saver 15/10 จะช่วยลดหย่อนภาษีแล้ว
ยังให้ผลตอบแทนในเรื่องเงินคืน และความคุ้มครองที่น่าสนใจ
โดยปีที่ 1-14 จะได้รับเงินคืน 20% ของทุนประกันภัย
และปีที่ 15 จะได้รับเงินคืนสูงสุด 810% ของทุนประกันภัย
รวมผลประโยชน์ตลอดอายุสัญญา 1090% ของทุนประกันภัยเริ่มต้น
นอกจากนี้ ยังมีวงเงินคุ้มครองชีวิต 110% และเพิ่มขึ้น 110% ทุกปี 
สูงสุดถึง 1100% ของทุนประกันภัยเริ่มต้น อีกด้วย
ทีนี้ เราลองมาดูตัวอย่างกัน..
ผู้ชายอายุ 35 ปี ทุนประกัน 100,000 บาท ชำระเบี้ยประกัน 100,000 บาทต่อปี
เท่ากับว่า ปีที่ 1-10 จ่ายเบี้ยประกันรวม 1,000,000 บาท
และได้รับเงินคืนตลอดปีที่ 1-15 รวม 1,090,000 บาท ซึ่งคำนวณมาจาก
- ปีที่ 1-14 รับเงินคืน 20% ของทุนประกัน เท่ากับ 20,000 บาทต่อปี รวมทั้งหมด 280,000 บาท
- ปีที่ 15 รับเงินคืนสูงสุด 810% ของทุนประกันภัย เท่ากับ 810,000 บาท
นอกจากนี้ ยังได้รับความคุ้มครองชีวิตปีที่ 1 วงเงิน 110% ของทุนประกัน เท่ากับ 110,000 บาท
และสูงสุดถึง 1100% ของทุนประกันเริ่มต้นในปีที่ 10-15 เท่ากับ 1,100,000 บาทต่อปี อีกด้วย
พูดง่าย ๆ ว่าเพียงทำประกันชีวิต Tax Saver 15/10 ในระยะเวลา 10 ปี
ก็จะได้รับผลประโยชน์ครบถ้วนตลอด 15 ปี 
ทั้งการลดหย่อนภาษีสูงสุด 100,000 บาท ตลอด 10 ปีที่จ่ายเบี้ยประกัน, การรับคืนเงิน รวม 1090% ของทุนประกันเริ่มต้น และความคุ้มครองสูงสุด 1100% ของทุนประกันภัยเริ่มต้น นั่นเอง
มาถึงตรงนี้ คงเห็นแล้วว่า รูปแบบประกันชีวิตที่เหมาะกับตัวเรา ย่อมขึ้นอยู่กับความต้องการของตัวเรา 
เช่นเดียวกับ “โตเกียวมารีนประกันชีวิต” ที่ได้ออกแบบประกันชีวิต 2 รูปแบบ บนความต้องการที่ต่างกัน
เราจึงได้เห็น Tokio Young Happy Annuity 60 ที่จะช่วยลดหย่อนภาษี ไปพร้อมกับการสร้างเงินบำนาญรองรับในวัยเกษียณ
ขณะเดียวกัน Tax Saver 15/10 กำลังตอบโจทย์การลดหย่อนภาษี เพียงจ่ายเบี้ยประกัน 10 ปี ก็จะได้รับผลประโยชน์ครบถ้วนยาว ๆ ไป 15 ปี นั่นเอง..
ทั้งนี้ สามารถอ่านข้อมูล Tokio Young Happy Annuity 60 เพิ่มเติม คลิก 
และข้อมูล Tax Saver 15/10 เพิ่มเติม คลิก 
References
-
-
-